13. 10. 98 De Europæiske Fællesskabers Tidende L 276/11 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 6. oktober 1998 om ændring af beslutning 93/195/EØF om dyresundhedsmæssige betingelser og udstedelse af sundhedscertifikat ved genindførsel af heste, der er registreret med henblik på væddeløb, konkurrencer og kulturelle arrangementer, efter midler- tidig udførsel (meddelt under nummer K(1998) 2954) (EØS-relevant tekst) (98/567/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enho- vede dyrs bevægelser og indførsel af enhovede dyr fra tredjelande (1), senest ændret ved akten vedrørende Østrigs, Finlands og Sveriges tiltrædelse, særlig artikel 19, nr. ii), og ud fra følgende betragtninger: Efter Kommissionens beslutning 93/195/EØF (?), senest ændret ved beslutning 98/360/EF (?), er genindførsel af heste, der er registreret med henblik på væddeløb, konkurrencer og kulturelle arrangementer, efter midler- tidig udførsel, begrænset til heste, som har opholdt sig mindre end 30 dage i et tredjeland; for at lette deltagelse af heste med oprindelse i EF i Melbourne Cup, som finder sted i Australien, bør over- nævnte periode udvides til mindre end 90 dage; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — ()) EFT L 224 af 18. 8. 1990, s. 42. () EFT L 86 af 6. 4. 1993, s. 1. () EFT L 163 af 6. 6. 1998, s. 4. VEDTAGET FØLGENDE BESLUTNING: Artikel 1 I beslutning 93/195/EØF foretages følgende ændringer: 1) I artikel 1 indsættes som femte led: »— når der er tale om heste, der har deltaget i Melbourne Cup, og som opfylder betingelserne i sundhedscertifikatet i bilag V.« 2) Bilaget til nærværende beslutning indsættes som bilag V. Artikel 2 Denne beslutning er rettet til medlemsstaterne. Udfærdiget i Bruxelles, den 6. oktober 1998. På Kommissionens vegne Franz FISCHLER Medlem af Kommissionen